Poštovani učenici i roditelji,

prema *Zakonu o odgoju i obrazovanju u osnovnoj i srednjoj školi* (članku 27., stavcima 5., 6. i 7.) učenici su obvezni tijekom cijele školske godine pohađati izborne predmete za koje su se opredijelili, a ispis iz izbornog predmeta moguć je ukoliko roditelj učenika učiteljskom vijeću dostavi pisani zahtjev nakon završetka nastavne godine, a **NAJKASNIJE do 30. lipnja tekuće godine za sljedeću školsku godinu**. Ispis iz izbornog predmeta tijekom nastavne godine moguć je samo u iznimnim slučajevima (u slučaju dugotrajnih zdravstvenih teškoća djeteta ili drugih opravdanih razloga).

Molimo da se pridržavate propisanih rokova jer će nakon tih datuma ispis biti moguć isključivo u iznimnim situacijama. Hvala na razumijevanju!